OpenLLM-France/wikimedia huggingface dataset:
# Font Vella (Alcover)

La Font Vella és un monument del municipi d'Alcover protegit com a bé cultural d'interès local.

## Descripció

La font vella està situada a la plaça del seu nom, darrere l'absis de l'església de la Sang. La construcció consisteix en una gran cisterna de planta rectangular. Fa cantonada i és unida per dos dels seus costats als edificis contigus dels carrers per ells delimitats. Dels dos costats que es mostren a l'interior, un és totalment llis i l'altre presenta, centrada, la pica i els dos brolladors de metall, elements situats tots ells en un pla en forma de rectangle. L'acabament superior és triangular, amb un escut en el centre. El material emprat és la pedra saldonera, tallada en carreus regulars.

## Història

Aquesta és la primera font que hi hagué a Alcover. El seu origen és medieval. A l'Arxiu Històric del COAC de Tarragona es dona com data de construcció la de 1614. A la pica apareix l'any 1931, segurament de col·locació d'aquest element. L'escut de la Vila, que hi apareix esculpit en pedra, és de gran interès documental, pel fet de tractar-se d'un dels quatre únics llocs (juntament amb la casa de la V l'església nova i el portal de la Saura) en què es conserva, ja que no consta en cap altre document escrit.

## Referències

* 1 2 «Font Vella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 16 setembre 2013].

## Enllaços externs

* «Font Vella». Mapa de recursos culturals. Diputació de Tarragona.
# Peix serra comú

El peix serra comú (Pristis pristis) és una espècie de peix cartilaginós batoïdeu de la família Pristidae, que es troba a les aigües subtropicals de l'oceà Pacífic, entre les latituds 45°N i 17° S. Pot arribar a mesurar més de 5 metres.
No s'ha de confondre amb l'emperador.

## Referències

* ↑ l'aplicació, repetida en diverses ocasions, del nom d'emperador al peix serra, Pristis pristis. L'origen d'aquesta inexactitud és la cita que fa GIBERT d'aquesta espècie, que està basada en relats dels pescadors i és evidentment legèndària: «Pristis antiquorum. Nom vulgar: Emperador, Tarragona: Espècie no citada en cap catàleg de peixos de Catalunya, però prou coneguda de la nostra gent de mar; és el peix que suara havem dit entaula carnívora i feréstega lluita amb les espècies Oxyrhina Spallanzani, Bp. i Carcharodon Lamia, Bp.» Comentaris sobre algunes causes d'errors o d'inexactituds en la nomenclatura catalana dels peixos marins, Miquel DURAN I ORDINYANA http://www.raco.cat/index.php/Estudis/article/view/177241
# Harold Lloyd Jenkins

Harold Lloyd Jenkins, conegut artísticament com a Conway Twitty, (Friars Point, Mississipi, 1 de setembre de 1933 — Springfield, Missouri, 5 de juny de 1993) va ser un dels artistes de més èxit de la música country als Estats Units durant el segle xx. Va desenvolupar la major part de la seva trajectòria professional com a cantant de country, tot i que també va tenir èxit amb el rock and roll, R&B i la música pop. Fins a l'any 2000 va ostentar el rècord de més números u en les llistes de senzills de country (45).

## Discografia

* 1958 Conway Twitty Sings
* 1959 Saturday Night with Conway Twitty
* 1960 Lonely Blue Boy
* 1961 The Conway Twitty Touch
* 1961 The Rock & Roll Story
* 1962 Portrait of a Fool and Others
* 1964 Hit the Road
* 1965 Conway Twitty Sings
* 1965 It's Only Make Believe
* 1966 Look into My Teardrops
* 1968 Here's Conway Twitty and His Lonely Blue Boys
* 1968 Next in Line
* 1969 Darling, You Know I Wouldn't Lie
* 1969 I Love You More Today
* 1969 You Can't Take Country Out of Conway
* 1970 Hello Darlin'
* 1970 To See My Angel Cry/That's When She Started To Stop Loving You
* 1971 How Much More Can She Stand
* 1971 I Wonder What She'll Think About Me Leaving
* 1971 Lead Me On
* 1971 We Only Make Believe
* 1972 Conway Twitty Sings the Blues
* 1972 Conway Twitty
* 1972 I Can't See Me without You
* 1972 Shake It Up
* 1973 Clinging to a Saving Hand
* 1973 I Can't Stop Loving You/(Lost Her Love) On Our Last Date
* 1973 She Needs Someone to Hold Her
* 1973 Steal Away
* 1973 Who Will Pray for Me
* 1973 You've Never Been This Far Before
* 1974 Country Partners
* 1974 Honky Tonk Angel
* 1974 I'm Not Through Loving You Yet
* 1974 Never Ending Song of Love
* 1975 Feelins'
* 1975 High Priest of Country Music
* 1975 Linda on My Mind
* 1975 Star Spangled Songs
* 1975 This Time I've Hurt Her More
* 1976 Now and Then
* 1976 Twitty
* 1976 United Talent
* 1977 Dynamic Duo
* 1977 I've Already Loved You in My Mind
* 1977 Play, Guitar Play
* 1978 Conway Twitty Country
* 1978 Conway
* 1978 Georgia Keeps Pulling On My Ring
* 1978 Honky Tonk Heroes
* 1979 Country Rock
* 1979 Cross Winds
* 1980 Diamond Duet
* 1980 Heart & Soul
* 1980 Rest Your Love on Me
* 1981 Mr. T
* 1981 Two's a Party
* 1982 Dream Maker
* 1982 Number Ones
* 1982 Southern Comfort
* 1983 Conway's #1 Classics, Vol. 2
* 1983 Lost in the Feeling
* 1983 Merry Twismas
* 1984 By Heart
* 1984 Conway Twitty & Loretta Lynn
* 1985 Chasin' Rainbows
* 1985 Don't Call Him a Cowboy
* 1986 A Night with Conway Twitty
* 1986 Fallin' for You for Years
* 1987 Borderline
* 1988 Making Believe
* 1988 Still in Your Dreams
* 1989 House on Old Lonesome Road
* 1990 Crazy in Love
* 1991 #1's, Vol. 2
* 1991 #1's, Vol. 1
* 1991 Even Now
* 1992 Country Gospel Greats
* 1993 Final Touches
* 1995 Sings Songs of Love
* 1996 Crazy Dreams
* 2002 Road That I Walk

## Referències

* ↑ Hamilton Spectator Newspaper, Souvenir Edition (10 de juny de 2006). "The Hamilton Memory Project". Nota de premsa.
* ↑ 1946-, Breverton, Terry,. Wales : a historical companion. Stroud, Gloucestershire: Amberley, 2009. ISBN 9781848683266.
# El tiroteig

El tiroteig (títol original en anglès: The Shooting) és una pel·lícula estatunidenca dirigida per Monte Hellman, estrenada el 1967. Ha estat doblada al català.

## Argument

Dos vaquers, Willett i Coley, escorten una misteriosa jove a canvi d'una prima. Mentre el trio travessa el desert, se'ls uneix l'estrany Billy Spear, que decideix, després de la mort d'un dels cavalls, desfer-se de Coley...

## Repartiment

* Jack Nicholson: Billy Spear
* Warren Oates: Willett Gashade
* Will Hutchins: Coley Boyard
* Millie Perkins: dona
* Charles K. Eastman: home barbut
* Guy El Tsosie: indi a Cross Tree
* Brandon Carroll: xèrif
* B.J. Merholz: Leland Drum
* Wally Moon: Diputat

## Referències

* ↑ esadir.cat. El tiroteig. esadir.cat.
* ↑ «The shooting». The New York Times.
# Discoteca Louie Vega

La Discoteca Louie Vega és un edifici de Calafell (Baix Penedès) protegida com a bé cultural d'interès local.

## Descripció

Es tracta d'un edifici aïllat de planta irregular amb una sola alçada diàfana a l'interior, amb diferents altells i desnivells, destinat a discoteca. L'edifici és construït amb estructura metàl·lica vista des de l'interior i, en part, des de l'exterior. Els tancaments exteriors són concebuts amb parts transparents de vidre (básicamente en la part sud que dona als jardins i a la piscina) i parts opaques revestides amb la xapa metàl·lica galvanitzada i amb àcer oxidat, tipus "corten". La coberta és inclinada i també és revestida, amb xapa metàl·lica. A l'exterior hi ha diferents volums auxiliars, exempts de l'edificació principal, repartits per la finca amb acabats metàl·lics. En una de les façanes, adjacent al portal principal d'accés a l'edifici, hi ha part d'una avioneta encastada, la part davantera de la qual és visible des de l'interior.

## Història

Durant la guerra civil de 1936-1939 un avió batejat amb el nom de Louie Vega es va estavellar en aquest indret. D'aquí vé la incorporació d'aquest element i el nom de la discoteca.
La discoteca Louie Vega va ser inaugurada el mes de juliol de 1988 i va estar en funcionament fins al 2012. L'espai va ser un punt neuràlgic de l'oci nocturn de la Costa Daurada, i també va ser reconegut arquitectònicament amb un premi FAD. Els últims deu anys, però, d'ençà que la discoteca va deixar de funcionar, va ser objecte de nombrosos saquejos. El 2022 l'Ajuntament de Calafell va comprar la finca per a fer-hi equipaments per 1,6 milions € amb els quals s'eixugava un deute de 700.000 euros dels antics propietaris.

## Referències

* 1 2 3 «Discoteca Louie Vega». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 setembre 2016].
* ↑ ACN. «L'Ajuntament de Calafell compra l'antiga discoteca Louie Vega per fer-hi equipaments», 12-08-2022. [Consulta: 30 octubre 2023].
# Daigoro Kondo

Daigoro Kondo, és un exfutbolista japonès.

## Selecció japonesa

Daigoro Kondo va disputar 2 partits amb la selecció japonesa.

## Enllaços externs

* Japan National Football Team Database
# Sinagoga Shaare Sedek

La Sinagoga Shaare Sedek (en hebreu: בית הכנסת שערי צדק) és un edifici religiós en el qual funciona una sinagoga ortodoxa a la ciutat de Barranquilla, Colòmbia. Va ser creat pels immigrants jueus sefardíes (jueus expulsats diversos segles enrere de la península ibèrica) en el començament del segle 20. Ofereix serveis tots els dies. Posseeix una gran aranya de cristall que destaca en el indret.

## Referències

* ↑ «Barranquilla / Una comunidad judía con ritmo caribeño» (en castellà). delacole.com. [Consulta: 4 juliol 2024].
# Tasgeci

Tasgeci (en llatí Tasgetius) era de família noble entre els carnuts i va rebre la condició de rei del seu poble de mans de Juli Cèsar durant la Guerra de les Gàl·lies. Va ser assassinat després d'un regnat d'uns tres anys. L'esmenta Cèsar a De Bello Gallico (Caes. B. G. 5.25).

## Referències

* ↑ Cèsar, Juli. «Llibre V, XXV.1». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 52. DL B. 48252-1974. ISBN 8472250938.
* ↑ Smuth, William (ed.). «Tasgetius». A Dictionary of Greek and Roman biography and mythology. [Consulta: 5 agost 2021].
# No-anàleg (ecologia)

No-anàleg o alternativament "climes no anàlegs" o "comunitats ecològiques no anàlegues" en paleoecologia o la predicció ecològica són aquelles sense equivalents en l'actualitat.

## Exemples

* Un cas encara més extrem de clima no anàleg és el clima d'hivernacle del Palaeogen que s'estenia al litoral d'un Oceà Artic lliure de gel. Els paleobotànics no han trobat danys pel gel en els anells de creixement dels arbres d'aquella època en la qual els arbres creixien a 10-20 º de la latitud del Pol Nord.
* Projeccions de comunitats no anàlegues futures basades en dos models climàtics i algorismes de distribució d'espècies indiquen que cap a l'any 2070 la meitat de Califòrnia podria estar ocupada per nous conjunts d'espècies d'ocells amb alteració important dels patrons d'interaccions d'espècies.

## Referències

* ↑ http://communicate.aag.org/eseries/aag_org/program/AbstractDetail.cfm?AbstractID=32500%5BEnllaç+no+actiu%5D
* ↑ http://ecoworldly.com/2009/12/29/fossil-dung-fungus-helps-disprove-rapid-extinction-of-mammoths/ Arxivat 2010-01-02 a Wayback Machine.
* ↑ http://www.geography.wisc.edu/archiveNews/no_analogue_climates.htm Arxivat 2010-06-10 a Wayback Machine.
* ↑ http://www.esajournals.org/doi/abs/10.1890/070037
* ↑ http://md1.csa.com/partners/viewrecord.php?requester=gs&collection=ENV&recid=1078143%5BEnllaç+no+actiu%5D
* ↑ «[http://science.jrank.org/pages/47788/landscape-climate.html Science Encyclopedia - JRank Articles]» (en anglès). [Consulta: 3 novembre 2018].
* ↑ Stralberg, Diana; Jongsomjit, Dennis; Howell, Christine A.; Snyder, Mark A.; Alexander, John D. «Re-Shuffling of Species with Climate Disruption: A No-Analog Future for California Birds?» (en anglès). PLoS ONE, 4, 9, 02-09-2009, pàg. e6825. DOI: 10.1371/journal.pone.0006825. ISSN: 1932-6203. PMC: PMC2730567. PMID: 19724641.
# Cantó de Niça-4

El cantó de Niça-4 és un cantó francès del departament dels Alps Marítims, situat al districte de Niça. Compta amb part del municipi de Niça.

## Municipis

* Niça (barris de Lei Musics)

## Història

Llista dels consellers generals successius :
| Data d'elecció | Identitat | Partit |
| 1961-1973 | Jacques Médecin | CD |
| 1973-2001 | Charles Ehrmann | UDF |
| 2001- | Auguste Vérola | UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | - | - | - | - | 19.726 | 20.950 |
# Desigualtat d'Abel

En matemàtiques, la desigualtat d'Abel, anomenada amb el nom de Niels Henrik Abel, proporciona una connexió simple al valor absolut del producte interior de dos vectors en un cas especial important.

## Descripció matemàtica

Sigui {a$_1$, a₂,...} una seqüència de nombres reals que sigui no-creixent o no-decreixent i sigui {b$_1$, b₂,...} una seqüència de nombres reals o complexos.
Si {a$_n$} és no-decreixent, tenim
    $\left|\sum _{k=1}^{n}a_{k}b_{k}\right|\leq \operatorname {max} _{k=1,\dots ,n}|B_{k}|(|a_{n}|+a_{n}-a_{1}),$
i si {a$_n$} és no-creixent, tenim
    $\left|\sum _{k=1}^{n}a_{k}b_{k}\right|\leq \operatorname {max} _{k=1,\dots ,n}|B_{k}|(|a_{n}|-a_{n}+a_{1}),$
on
    $B_{k}=b_{1}+\cdots +b_{k}.$
En particular, si la seqüència {a$_n$} és no-creixent i no-negatiu, tenim
    $\left|\sum _{k=1}^{n}a_{k}b_{k}\right|\leq \operatorname {max} _{k=1,\dots ,n}|B_{k}|a_{1},$

## Relació amb la transformació d'Abel

La desigualtat d'Abel es deriva fàcilment de la transformació d'Abel, que és la versió discreta de la integració per parts: Si {a$_1$, a₂, ...} i {b$_1$, b₂, ...} són seqüències de nombres reals o complexos, tenimr
    $\sum _{k=1}^{n}a_{k}b_{k}=a_{n}B_{n}-\sum _{k=1}^{n-1}B_{k}(a_{k+1}-a_{k}).$

## Referènciess

* Weisstein, Eric W., «Abel's inequality» a MathWorld (en anglès).
* Abel's inequality en Encyclopedia of Mathematics (anglès).
# Nombre d'Alfven

El nombre d'Alfven $(Al)$ és un nombre adimensional utilitzat en la mecànica de fluids i més precisament en la magnetohidrodinàmica. És comparable al nombre de Mach per a fluids sota la influència d'un camp magnètic. Aquest nombre porta el nom d'Hannes Alfvén, un físic suec.
Es defineix de la manera següent:
    $Al={\frac {v\cdot \rho ^{0{,}5}\cdot {\mu _{e}}^{0{,}5}}{B}}$
on :
   * v = velocitat del fluid
   * ρ = concentració en massa
   * μ$_e$ = permeabilitat magnètica
   * B = densitat del camp magnètic

## Referències

* ↑ Massey, Bernard Stanford. Measures in science and engineering: their expression, relation and interpretation (en anglès). Halsted Press, 1986. ISBN 978-0-85312-607-2.

## Vegeu també

* Nombre de Cowling
# Samadhiala Chabharia

Samadhiala Chabharia fou un estat tributari protegit a l'agència de Kathiawar, prant de Gohelwar, presidència de Bombai. Estava format per dos pobles amb cinc propietaris-tributaris separats. La superfície era de 163 km² i la població de 1.414 habitants el 1881. La capital era Samadhiala Chabharia village amb 689 habitants. Els ingressos s'estimaven en 650 lliures, pagant un tribut de 189 lliures al Gaikwar de Baroda i de 382 rupies al nawab de Junagarh.

## Vegeu també

* Samadhiala
* Samadiala Charan

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Gérard Larrousse

Gérard Larrousse va ser un pilot de curses automobilístiques francès que va arribar a disputar curses de Fórmula 1.
Va néixer el 23 de maig del 1940 a Lió, França.
Fora de la F1 va guanyar les edicions de les 24 hores de Le Mans dels anys 1973 i 1974.

## A la F1

Gérard Larrousse va debutar a la cinquena cursa de la temporada 1974 (la 25a temporada de la història) del campionat del món de la Fórmula 1, disputant el 12 de maig del 1974 el GP de Bèlgica al circuit de Nivelles.
Va participar en un total de dues curses puntuables pel campionat de la F1, disputades a la temporada 1974 no aconseguint finalitzar cap cursa i no assolí cap punt pel campionat del món de pilots.
Anys després seria un dels fundadors, juntament amb Didier Calmels, de l'escuderia de F1 Larrousse, la qual va competir al Campionat del Món de Fórmula 1 entre 1987 i 1994, essent un tercer lloc al Gran Premi del Japó del 1990 el seu millor resultat.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1974 | Scuderia Finotto | Brabham | Ford | ARG | BRA | SUD | ESP | BEL Ret | MON | SUE | HOL | FRA NVQ | GBR | ALE | AUT | ITA | CAN | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |

## Enllaços externs

* Web oficial de Gerard Larrousse (francès)
# Epiclast

Els epiclasts són fragments en roques volcanoclàstiques que no han estat generats per disrupció a partir de l'acció directa volcànica. Es defineixen com a cristalls, fragments de cristalls, vidre i fragments de roca que han estat alliberats a partir de qualsevol roca consolidada preexistent (volcànica o no) per meteorització o erosió i transportades des del lloc d'origen per gravetat o per l'acció del vent, aigua o gel. Els epiclasts poden ser volcànics o no volcànics i, dins dels no volcànics poden ser ígnis o no ígnis. Les roques epiclàstiques són aquelles que han estat formades a partir de la consolidació d'epiclasts. Malgrat que a priori pot semblar que els dipòsits epiclastics i els piroclàstics (i per tant els epiclasts i els piroclasts) són molt semblants -sobretot en casos en què els epiclasts són roques volcàniques-, hi ha algunes tècniques per a diferenciar-los; aquestes tècniques sovint es basen en estructures sedimentàries i en característiques composicionals.

## Referències

* 1 2 Schmid, R. «Descriptive nomenclature and classification of pyroclastic deposits and fragments: Recommendations of the IUGS Subcommission on the Systematics of Igneous Rocks» (en anglès). Geology, 9, 1, 01-01-1981, pàg. 41–43. DOI: 10.1130/0091-7613(1981)92.0.CO;2. ISSN: 0091-7613.
* ↑ A dictionary of earth sciences.. 3rd ed.. Oxford: Oxford University Press, 2008. ISBN 9780199211944.
* ↑ «Epiclastic conglomerate» (en anglès). Enciclopèdia Britànica. [Consulta: 25 juny 2019].
* ↑ Morosi, Martín; Andreis, Renato R.; Zalba, Patricia E.; Manassero, Marcelo «Petrology of continental pyroclastic and epiclastic sequences in the Chubut Group (Cretaceous): Los Altares-Las Plumas area, Chubut, Patagonia Argentina». Revista geológica de Chile, 27, 1, 01-07-2000, pàg. 13–26. DOI: 10.4067/S0716-02082000000100002. ISSN: 0716-0208.
# Desigualtat de Cauchy-Schwarz

En matemàtiques, la desigualtat de Cauchy-Schwarz, també coneguda com a desigualtat de Schwarz, desigualtat de Cauchy o desigualtat de Cauchy-Bunyakovski-Schwarz és una desigualtat molt útil present en moltes àrees, tals com l'àlgebra lineal aplicada a vectors, en l'anàlisi aplicat a sèries infinites i integració de productes, i en teoria de probabilitats, aplicada a variàncies i covariàncies.
La desigualtat per sumes va ser publicada per Augustin Cauchy (1821), mentre que la corresponent desigualtat per a integrals va ser establerta per Viktor Yakovlevich Bunyakovski (1859) i redescoberta per Hermann Amandus Schwarz (1888).
La desigualtat de Cauchy-Schwarz estableix que per a tot parell de vectors x i y d'un espai de producte intern real o complex,
    $|\langle x,y\rangle |^{2}\leq \langle x,x\rangle \cdot \langle y,y\rangle .$
De la mateixa manera, prenent l'arrel quadrada als dos costats i referint-se a la norma dels vectors, la desigualtat s'escriu:
    $|\langle x,y\rangle |\leq ||x||\cdot ||y||.$
Addicionalment, ambdós costats són iguals si, i només si, x i y són linealment dependents.
La desigualtat de Cauchy-Schwarz és usada per demostrar que el producte intern és una funció contínua respecte a la topologia induïda pel mateix producte intern. També s'utilitza per demostrar la desigualtat de Bessel.
La formulació general del principi d'incertesa de Heisenberg es deriva utilitzant la desigualtat de Cauchy-Schwarz en l'espai de producte intern de les funcions d'ona físiques.
# Dee Bradley Baker

Dee Bradley Baker (Bloomington, 31 d'agost de 1962) és un actor de doblatge nord-americà, conegut entre d'altres per la seva participació a Kids Next Door, Avatar: l'últim mestre de l'aire, American Dad!, Bob Esponja o Lilo & Stitch.
Baker va néixer a l'estat d'Indiana, però va créixer a Greeley (Colorado). Va graduar-se al Colorado College, situat a Colorado Springs i posteriorment va anar a viure a Los Angeles on va iniciar-se com a actor, humorista i cantant.

## Referències

* 1 2 «Vocal vocation: Greeley native makes a living voicing characters in films, TV shows» (en anglès americà), 14-02-2007. [Consulta: 20 agost 2022].
* ↑ «Emily S. Whitten: Dee Bradley Baker is an Animal!» (en anglès). ComicMix, 13-08-2013. [Consulta: 20 agost 2022].
* ↑ Etkin, Jaimie. «The Legend Of "Legends Of The Hidden Temple," As Told By Kirk Fogg and Olmec» (en anglès). Buzzfeed. [Consulta: 20 agost 2022].
# Nombre d'Arquimedes

* No s'ha de confondre amb constant d'Arquimedes.
El nombre d'Arquimedes (Ar) és un nombre adimensional que s'utilitza en la mecànica de fluids per caracteritzar el moviment d'un cos en un fluid a causa de la seva diferència de densitat. És la relació entre la força gravitacional, forces inercials i forces viscoses.
Aquest nombre porta el nom d'Arquimedes, matemàtic i enginyer grec, perquè se li atribueix l'esforç d'investigar el moviment dels fluids en funció de les seves diferències de densitat.
Es defineix de la manera següent:
    ${\rm {Ar}}={\frac {gL^{3}\rho _{\ell }(\rho -\rho _{\ell })}{\mu ^{2}}}$
on:
* g = acceleració gravitatòria (9,81 m/s²),
* ρ$_l$ = densitat del fluid, kg/m³
* ρ = densitat del cos, kg/m³
* μ = viscositat dinàmica, kg/m·s
* L = longitud característica d'un cos, m
Aquest nombre és igual al quadrat del nombre de Galilei, més comunament utilitzat en determinades disciplines, inclosa l'enginyeria del procés (no obstant això, ambdós es troben).
Quan s'analitza la convecció de calor potencialment barrejada d'un líquid, el nombre d'Arquimedes parametritza la força relativa de la convecció natural i forçada. Quan Ar >> 1 domina la convecció natural, és a dir, els cossos menys densos s'eleven i els cossos més densos s'enfonsen i, quan Ar << 1, domina la convecció forçada.
Quan la diferència de densitat es deu a la transferència de calor (per exemple, el fluid s'escalfa i provoca una diferència de temperatura entre diferents parts del fluid), llavors podem escriure
    ${\frac {\rho -\rho _{0}}{\rho _{0}}}=\beta \left(T_{0}-T\right)$
on:
* β = coeficient de dilatació volumètric, 1/K,
* T = temperatura, K
* El subíndex 0 fa referència a un punt de referència dins del cos fluid, generalment el punt de temperatura més baixa o inicial.
Al fer això dona el nombre de Grashof, és a dir, els nombres d'Arquimedes i de Grashof són equivalents, però adequats per descriure situacions on hi ha material amb diferent densitat i la transferència de calor causa la diferència de densitat, respectivament.
El nombre d'Arquimedes està relacionat amb el nombre de Richardson i el nombre de Reynolds a través de:
    $\mathrm {Ar} =\mathrm {Ri} \,\mathrm {Re} ^{2}$

## Referències

* ↑ Massey, Bernard Stanford. Measures in science and engineering: their expression, relation and interpretation (en anglès). Halsted Press, 1986. ISBN 978-0-85312-607-2.

## Vegeu també

* Nombre de Best
* Nombre de Fedorov
# Per qui toquen les campanes (desambiguació)

«Per qui toquen les campanes» té aquests significats:
* una novel·la d'Ernest Hemingway del 1940 (títol original en anglès For Whom the Bell Tolls).
* una pel·lícula sobre la novel·la, dirigida per Sam Wood el 1943 amb el nom For Whom the Bell Tolls.